stanford-oval/wikipedia huggingface dataset:
Alfa Centauri Bb
Aiheesta muualla

Alpha Centauri Bb: An Interstellar Target? (Arkistoitu – Internet Archive) Discovery News. (englanniksi)
| --- | --- |
Tähdet:  α Cen A, β Cen, α Cen B, θ Cen, γ Cen, ε Cen, η Cen, ζ Cen, δ Cen, ι Cen, λ Cen, κ Cen, ν Cen, μ Cen, φ Cen, τ Cen, υ1 Cen, π Cen, HD 117440, σ Cen, ρ Cen, HD 129116, ψ Cen, HD 129456, 2 Cen, 1 Cen, HD 111968, ξ2 Cen, HD 102776, HD 125288, 3 Cen A, HD 111915, υ2 Cen, χ Cen, V761 Cen, V863 Cen, B Cen, J Cen, HD 116243, V831 Cen, A Cen, HD 110073, M Cen, HD 110458, HD 113703, 4 Cen, G Cen, ξ1 Cen, HD 111597, HD 129685, Q Cen, F Cen, K Cen, ο1 Cen, HD 115310, ο2 Cen, HD 119921, H Cen, C2 Cen, N Cen, D Cen, HD 107832, ω Cen, E Cen, HD 108541, C3 Cen, HD 120987, C1 Cen, HD 108114, 3 Cen B, R Cen, 89 Cen, T Cen, HD 114729, HD 117618, HD 117207, HD 102117, HD 121504, HD 109749, HD 101930, HD 114386, Proxima Centauri, BPM 37093, 2M1207
Eksoplaneetat:  α Cen Bb, HD 114729 b, HD 117618 b, HD 117207 b, HD 102117 b, HD 121504 b, HD 109749 b, HD 101930 b, HD 114386 b, Proxima Centauri b, 2M1207b
Aurinkoa lähimmät tähdet
|  |
| --- | --- | --- | --- | --- | --- | --- | --- | --- | --- |
| 1. Alfa Centauri *** | 4,365 | 7. Sirius ** | 8,583 | 13. Lacaille 9352 | 10,69 | 19. Struve 2398 ** | 11,49 | 25. YZ Ceti | 12,12 |
| 2. Barnardin tähti | 5,979 | 8. Luyten 726-8 ** | 8,728 | 14. Ross 128 | 10,94 | 20. Groombridge 34 ** | 11,65 | 26. Luytenin tähti | 12,25 |
| 3. Luhman 16 ** | ~6,58 | 9. Ross 154 | 9,672 | 15. WISE 0350-5658 | ~11,2 | 21. Epsilon Indi *** | 11,82 | 27. SCR 1845-6357 ** | 12,57 |
| 4. WISE 0855–0714 | ~7,18 | 10. Ross 248 | 10,31 | 16. EZ Aquarii *** | 11,27 | 22. DX Cancri | 11,83 | 28. Teegardenin tähti | 12,57 |
| 5. Wolf 359 | 7,782 | 11. Epsilon Eridani | 10,48 | 17. 61 Cygni ** | 11,40 | 23. Tau Ceti | 11,91 | 29. Kapteynin tähti | 12,76 |
| 6. Lalande 21185 | 8,294 | 12. WISE 1506+7027 | ~10,5 | 18. Procyon ** | 11,44 | 24. GJ 1061 | 11,99 | 30. Lacaille 8760 | 12,87 |

|  |  | Etäisyydet valovuosissa |  | ** Tähti on kaksoistähti |  | *** Tähti on kolmoistähti |  |  |  |
Ympäriajosuojausjärjestelmä

Unimog paloauto.
Traktorin turvaohjaamon halkaisukuva.
Turvaohjaamo maansiirtokoneessa.
Vanha Ford-traktori ja jälkiasennettu suojaus esillä museotraktoritapahtumassa Englannissa.
Ympäriajosuojausjärjestelmä tai ympäriajosuojausrakenne (engl. rollover protection system tai engl. rollover protection structure) on ajoneuvoissa ja työkoneissa käytetty suojaus kuljettajalle ja matkustajille laitteen kaatuessa.
Ympäriajosuojausrakenteita voivat olla turvakaaret, joita on myös jälkiasennettu traktoreihin. Turvakaaria yleisempi ympäriajosuosuojausrakenne traktoreissa Suomessa on jo ainakin 1970-luvulta lähtien ollut turvaohjaamo, joka tuli Suomessa pakolliseksi uusiin traktoreihin vuonna 1969.
Aktiivisesti toimiviin järjestelmiin kuuluvat muun muassa Volvon ROPS ja Mercedes-Benzin SL-malleissa käytetty ratkaisu.
Standardit ja normit

EN 23164
ISO 3471
DIN EN 13510
Yritysverotus Suomessa

Tämä artikkeli käsittelee eri yhtiömuotojen verotusta Suomessa.
Käsitteitä

Nettovarallisuus saadaan, kun yrityksen varoista vähennetään yrityksen velat. Vähentämällä yrityksen tuloista yrityksen menot, saadaan yrityksen tulos. Vain voitollisesta tuloksesta maksetaan veroja. Mahdollinen tappio siirtyy vähennettäväksi tulevien tilikausien voitosta.
Eri yhtiömuotojen verotus

Eri yhtiömuotojen verotus toimitetaan pääpiirteittäin seuraavasti.
Eri yhtiömuotojen verotus > Yksityinen elinkeinonharjoittaja

Yksityisen elinkeinonharjoittajan tuloksesta osa verotetaan pääomatulona ja osa ansiotulona. Pääomatulona verotettava osuus riippuu yrityksen nettovarallisuudesta siten, että pääomatuloiksi luetaan määrä, joka on 20 prosenttia yrityksen nettovarallisuudesta. Loppu verotetaan ansiotulona. Nettovarallisuus lasketaan verovuotta edeltävän vuoden nettovarallisuudesta, esimerkiksi vuoden 2007 tulosta verotettaessa käytetään vuoden 2006 nettovarallisuutta.
Verovelvollisen vaatimuksesta pääomatulona voidaan verottaa myös määrä, joka on 10 prosenttia yrityksen nettovarallisuudesta. Tämä on kannattavaa, mikäli yrityksen tulos on pieni ja yrittäjällä ei ole muita ansiotuloja esimerkiksi palkkatyöstä -- pääomatulon veroprosentti on kiinteä 30 %, ansiotulojen veroprosentti voi olla huomattavasti alhaisempi, mikäli ansiotuloja on vähän.
Yksityisen elinkeinonharjoittajan nettovarallisuuteen luetaan myös 30 prosenttia yrityksen verovuoden aikana maksetuista palkoista.
Esimerkki: Elinkeinonharjoittajalla on pieni painoalan yritys. Yrityksellä oli 31.12.2006 kirjanpidon mukaan varallisuutta 70 000 euroa ja velkaa 20 000 euroa. Yrityksen nettovarallisuus verovuotta edeltävänä vuotena on 70 000 - 20 000 = 50 000 euroa. Yritys ei maksanut palkkoja vuonna 2006. Yritys tuotti vuonna 2007 voittoa 22000 euroa. Voitosta 10 000 euroa verotetaan pääomatulona (veroprosentti vuonna 2007 28 %), koska 20 % 50 000 euron nettovarallisuudesta on 10 000. Loput 12 000 euroa verotetaan ansiotulona.
Eri yhtiömuotojen verotus > Kommandiittiyhtiö ja avoin yhtiö

Elinkeinoyhtymien, kuten kommandiittiyhtiön ja avoimen yhtiön, tulosta verotetaan niin, että tulos ja nettovarallisuus jaetaan yhtiömiesten kesken. Tämän jälkeen verotetaan kuten yksityistä elinkeinonharjoittajaa.
Kommandiittiyhtiön äänettömälle yhtiömiehelle maksettua korvausta verotetaan pääomatulona.
Eri yhtiömuotojen verotus > Osakeyhtiö

Vuonna 2014 osakeyhtiö maksaa tuloksestaan yhteisöveroa 20 prosenttia. Osakeyhtiö on itsenäinen oikeushenkilö, joka voi jakaa voittovarojaan omistajilleen osinkona. Henkilöverotuksessa osinkoa verotetaan eri tavoin riippuen siitä, onko osinko saatu julkisesti noteeratusta osakeyhtiöstä (listatusta yhtiöstä) vai muusta osakeyhtiöstä (listaamattomasta yhtiöstä).  Listatusta yhtiöstä saadusta osingosta osa on aina veronalaista pääomatuloa.
Listaamattomasta yhtiöstä saadun osingon verokohtelu riippuu siitä, jaetaanko osinkona enemmän vai vähemmän kuin 8 %:n tuotto laskettuna osakkeen  matemaattiselle arvolle. Jos osinkona jaetaan vähemmän kuin  8 %, osinko on 60 000 euroon asti kokonaan verovapaata tuloa ja 60 000 euron ylittävältä osalta osittain veronalaista pääomatuloa. Vuodesta 2014 alkaen jaetusta osingosta 25 % on veronalaista pääomatuloa ja 75 % verotonta tuloa 150 000 euroon saakka, jos jaettu osinko on enintään 8 % osakkeen matemaattisesta arvosta. 150 000 euron ylittävästä osasta 85 % on veronalaista pääomatuloa ja 15 % verotonta tuloa. Tämä 150 000 euron raja on osakaskohtainen, ja kaikki kyseisen henkilön samana vuonna saamat listaamattomien yhtiöiden osingot lasketaan yhteen.
Yleisradiovero

Yhteisöt maksavat tuloveron lisäksi yleisradioveroa, jos ne harjoittavat liike- tai ammattitoimintaa tai maataloutta. Yle-vero ei koske henkilöyhtiöitä.
Ilmoitusvelvollisuus

Yritysverotuksen ilmoitusvelvollisuudet hoidetaan sähköisesti internetissä Verotili -palvelussa[vanhentunut linkki].
Seuraavat tiedot tulee antaa määrätyin väliajoin, kuukausittain, neljä kertaa vuodessa tai kerran vuodessa: lähde tarkemmin?
tiedot maksetuista palkoista eli työnantajasuoritukset
myynnin yhteydessä pidätettyjen arvonlisäverojen määrä
Edellä mainituista on ilmoitettava myös maksamattomuus eli vaikka ALV-myyntiä ei olisi tullut tai palkkoja ei olisi maksettu.
Muita itse ilmoitettavia harvinaisempia veroja ovat:
Arpajaisvero
Vakuutusmaksuvero
Ennakonpidätys puun myyntitulosta
Ennakonpidätys osakeyhtiöltä, osuuskunnalta tai muulta yhteisöltä
Ennakonpidätys koroista ja osuuksista
Ennakonpidätys osingoista ja osuuspääoman koroista
Lähdevero osingoista
Lähdevero koroista ja rojalteista
Lähdevero korkotulosta
Aiheesta muualla

Suomen Yrittäjien artikkeli yksityisen elinkeinonharjoittajan verotuksesta (Arkistoitu – Internet Archive)
Aiheesta muualla > Lainsäädäntö

Yritysverotusta säätelevät suoraan ja välillisesti mm.
kirjanpitolaki ja kirjanpitoasetus
laki elinkeinotulon verottamisesta
tuloverolaki
osakeyhtiölaki (Arkistoitu – Internet Archive)
Öckerö

| Öckerö |
| --- | --- |
 Öckerön kotiseutumuseo.
 Öckerö
 Koordinaatit: 57°42′40″N, 11°38′50″E 
Valtio:   Ruotsi
Lääni:  Länsi-Götanmaan lääni
Maakunta:  Bohuslän
Kunta:  Öckerön kunta
Pinta-ala:  
 – Maa:  2,42 km²
Väkiluku:  3 488
 – Väestötiheys:  1 441,3 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Öckerö on samannimisen Öckerön kunnan keskustaajama Länsi-Götanmaan läänissä ja Bohuslänin historiallisessa maakunnassa Länsi-Ruotsissa. Vuoden 2010 lopussa taajamassa oli 3 488 asukasta.
Öckerön taajama sijaitsee samannimisellä Öckerön saarella, joka kuuluu Göteborgin pohjoiseen saaristoon.
Väestönkehitys

| Öckerön taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 652 | 1 652 |
| 1965 | 1965 |    | 1 937 | 1 937 |
| 1970 | 1970 |    | 2 262 | 2 262 |
| 1975 | 1975 |    | 2 565 | 2 565 |
| 1980 | 1980 |    | 2 700 | 2 700 |
| 1990 | 1990 |    | 2 913 | 2 913 |
| 1995 | 1995 |    | 3 136 | 3 136 |
| 2000 | 2000 |    | 3 190 | 3 190 |
| 2005 | 2005 |    | 3 269 | 3 269 |
| 2010 | 2010 |    | 3 488 | 3 488 |
Lähde: Statistiska centralbyrån (SCB).
Year One – kaiken alku

| Year One – kaiken alku> Year One |
| --- | --- |

Ohjaaja:  Harold Ramis
Käsikirjoittaja:   Harold Ramis  Gene Stupnitsky  Lee Eisenberg 
Tuottaja:   Harold Ramis  Judd Apatow  Clayton Townsend 
Säveltäjä:  Theodore Shapiro
Kuvaaja:  Alar Kivilo
Leikkaaja:   Craig Herring  Steve Welch 
Pääosat:   Jack Black  Michael Cera 
Valmistustiedot
Valmistusmaa:  Yhdysvallat
Tuotantoyhtiö:   Apatow Productions  Columbia Pictures 
Levittäjä:  Sony Pictures Entertainment Netflix
Ensi-ilta:  19. kesäkuuta 2009
Kesto:  97 minuuttia
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Year One – kaiken alku on Harold Ramisin 2009 ohjaama yhdysvaltalainen komediaelokuva, jossa kaksi patalaiskaa metsästäjä-keräilijää karkotetaan kivikautisesta yhteisöstään. He vaeltavat sitten halki muinaisen maailman ja tapaavat muiden muassa Raamatun henkilöhahmoja kuten Kain ja Abel sekä Abraham ja Iisak.
Rooleissa

| 0 | 1 | 2 |
| --- | --- | --- |
|  Jack Black  | … |   Zed   |
|  Michael Cera  | … |   Oh   |
|  Olivia Wilde  | … |   prinsessa   |
|  Oliver Platt  | … |   ylipappi   |
Vastaanotto

Turun Sanomien Päivi Valotien mielestä Year One on ”rakenteeltaan rasittavan löysä ja yksittäisissä kohtauksissaankin kehnosti rytmitetty pöljäilyfarssi, jonka typerinä – eikä tippaakaan rakastettavina, kuten kunnon komediaan kuuluisi – antisankareina huseeraa kivikautisesta kylästään karkotettu tolvanakaksikko”.
Year Zero (kappale)

| ”Year Zero” Ghost |
| --- | --- | --- |

Singlen tiedot
 Albumilta: Infestissumam
 B-puoli: ”Orez Raey”
 Julkaistu: 25. maaliskuuta 2013
 Formaatti: 10" vinyyli
 Tuottaja(t): Nick Raskulinecz
 Tyylilaji: heavy metal
 Kesto: 05.50
 Levy-yhtiö: Sonet, Rise Above, Republic
Ghostin muut singlet
| ”Secular Haze” 2013 | ”Year Zero” 2013 | ”Cirice” 2015 |
Year Zero on ruotsalaisen heavy metal -yhtye Ghostin kappale ja järjestyksessään toinen single yhtyeen vuoden 2013 studioalbumilta Infestissumam. Albumista julkaistiin 10" kuvalevy- sekä 10" läpinäkyvän vihreä vinyylipainos.
Singlen kansikuva pohjautuu John Martinin maalaukseen Satan Presiding at the Infernal Council.
Kappaleet

Year Zero – 5.50
Orez Raey – 5.50
Aiheesta muualla

Year Zero (kappale) Discogsissa. (englanniksi)
Albumi Year Zero (kappale) Encyclopaedia Metallum -sivustolla (englanniksi)
Allmänna reklamationsnämnden

Allmänna reklamationsnämndenin logo
Allmänna reklamationsnämnden (lyh. ARN) on ruotsalainen valtiollinen kuluttajansuojaa valvova lautakunta. Se perustettiin vuonna 1967. Lautakunnan päätökset eivät ole laillisesti sitovia, mutta yritykset yleensä noudattavat niitä.
Aiheesta muualla

Verkkosivut (ruotsiksi)
André Mahé

André Mahé vuonna 2007.
André Mahé (s. 18. marraskuuta 1919 – 19. lokakuuta 2010) oli ranskalainen maantiepyöräilijä, jonka ammattilaisura kesti 1940-luvulta 1950-luvulle.
Mahé voitti muun muassa Paris-Roubaix'n (Serse Coppin kanssa 1949) ja Pariisi-Toursin (1950). Vuoden 1949 yhteisvoitto herätti kansainvälistä kiistaa, mutta lopulta päädyttiin kompromissiratkaisuun.
Mahé ajoi Ranskan ympäriajon vain kerran, vuonna 1949, jolloin sijoitus oli 49. Hän saavutti vuonna 1952 kolmannen sijan Paris-Roubaix'ssa ja vetäytyi uralta pari vuotta myöhemmin.
Yölento (kirja)

Argentiinalainen juliste lentopostiliikenteestä 1937.
Yölento (ransk. Vol de nuit) on ranskalaisen Antoine de Saint-Exupéryn vuonna 1931 kirjoittama romaani. Saint-Exupéry on tunnettu erityisesti Pikku prinssi -kirjastaan. Hän oli sekä kirjailija että lentäjä, joten tämän kirjan aihe oli hänen sydäntään lähellä.
All England Lawn Tennis and Croquet Club

All England Lawn Tennis and Croquet Club (AELTC), tunnetaan myös nimellä All-England Club, on Wimbledoniin, Englantiin sijoittuva yksityinen tennikseen liittyvä jäsenkerho. Se tunnetaan parhaiten Wimbledonin tenniskentistä. Ainoa ruohokentällä pelattava Grand Slam -turnaus toteutetaan siellä.
Kerholla on yhteensä 375 jäsentä, noin 100 satunnaisesti pelaavaa jäsentä ja lukuisia kunniajäseniä, mukaan lukien Wimbledonin aikaisemmat kaksinpelin voittajat. Yksi syy rajoitettuun jäsenmäärään on se, että jäsenet saavat kukin kaksi lippua vuotuiseen Wimbledonin tennisturnaukseen.
Historia

Kerhon aktiivitoiminta alkoi vuonna 1877, jolloin järjestettiin ensimmäiset miesten kaksinpelin mestaruusturnaukset.
Keskuskenttä ennen katon asentamista
Keskuskenttä katon asentamisen jälkeen
Kenttä numero 1
Kenttä numero 2
Kenttä numero 18
Aorangi terrace -yleisöalue
Naisten tennistä Lontoon 1908 kesäolympialaisissa
Wimbledonin tenniskenttiä
Aiheesta muualla

Wikimedia Commonsissa on kuvia tai muita tiedostoja aiheesta .
Kerhon sivu Wimbledonin omalla sivustolla.
Fred Perryn patsas All England Lawn Tennis Clubilla, Wimbledonissa
Yölento

Yölento voi tarkoittaa seuraavia:
Yölento, Antoine de Saint-Exupéryn kirja vuodelta 1931
Yölento, Juice Leskisen albumi vuodelta 1986
Yölento, Wes Cravenin elokuva vuodelta 2005
Yölento, Klaus Härön lyhytelokuva vuodelta 1999.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yölento”, voi hakea sivunnimihaulla, laajalla sivunnimihaulla tai tekstihaulla.
Alice McKennis

Alice McKennis (2017)
Alice McKennis (s. 18. elokuuta 1989 Glenwood Springs, Colorado) on yhdysvaltalainen alppihiihtäjä.
Alppihiihdon maailmancupissa McKennis on kilpaillut kaudesta 2008–2009 lähtien. Hänen ensimmäinen kilpailunsa maailmancupissa oli 5. joulukuuta 2008 Kanadan Lake Louisessa käyty syöksylasku. Ensimmäisen voittonsa ja sijoituksen kolmen parhaan joukkoon hän saavutti Sankt Antonin syöksylaskussa tammikuussa 2013. Ennen tätä hän oli ollut maailmancupissa parhaimmillaan seitsemäs. Hän sijoittui kolmanneksi Åren maailmancupfinaalin syöksylaskussa 2018.
Nuorten MM-kilpailuissa Saksan Garmisch-Partenkirchenissä 6. maaliskuuta 2009 McKennis oli syöksylaskun neljäs. Schladmingin MM-kilpailuissa 2013 hän sijoittui syöksylaskussa 17:nneksi. Pyeongchangin olympialaisissa 2018 hän oli syöksylaskussa viides ja supersuurpujottelussa 16:s.
Andrzej Śliwiński

Andrzej Śliwiński
Andrzej Józef Śliwiński (6. tammikuuta 1939 – 9. syyskuuta 2009) oli katolisen kirkon puolalainen pappi, joka toimi vuosina 1992–2003 Elblągin hiippakunnan piispana. Hänet vihittiin papiksi 17. joulukuuta 1961 ja piispaksi 15. kesäkuuta 1986. Vuosina 1986–1992 hän oli Chełmnon apulaispiispana ja Arindelan titulaaripiispana.
Aiheesta muualla

Catholic-hierarchy.org: Bishop Andrzej Józef Sliwinski (englanniksi)
American Airlinesin lento 320

| American Airlinesin lento 320 |
| --- | --- |
 Onnettomuuskoneen kaltainen American Airlinesin L-188 Electra.
Yhteenveto
Päivämäärä:  3. helmikuuta 1959
Onnettomuustyyppi:  veteensyöksy
Tapahtumapaikka:  New York
Lähtöpaikka:  Chicago
Määränpää:  New York, LaGuardian lentoasema
Kuolleita:  65
Eloonjääneitä:  8
Lentokone
Konetyyppi:  Lockheed L-188 Electra
Lentoyhtiö:  American Airlines
Rekisteritunnus:  N6101A
Matkustajia:  73
Miehistöä:  5
American Airlinesin lento 320 oli American Airlinesin Chicagosta New Yorkiin LaGuardian lentoasemalle 3. helmikuuta 1959. Laskeutuessaan kone osui veteen ennen kiitotietä ja upposi noin kymmenen metriä syvään jokeen, minkä seurauksena 65 ihmistä kuoli ja kahdeksan loukkaantui. Onnettomuustutkijat pitivät tärkeimpinä onnettomuuteen johtaneina syinä lentäjien puutteellista kokemusta konetyypistä, väärää laskeutumistekniikkaa, korkeusmittarin vääriä asetuksia ja aistiharhaa.
Yon-Rogg

| Yon-Rogg |
| --- | --- |
Luoja(t):  Stan Lee & Gene Colan
Kustantamo:  Marvel Comics
Ensiesiintyminen:  Marvel Super-Heroes #12 (joulukuu 1967)
Henkilötiedot
Oikea nimi:  Yon-Rogg
Henkilöllisyydet:  Magnitron
Voimat:  Supervoimakkuus, superketteryys ja superkestävyys.
Yon-Rogg on Marvelin sarjakuvissa esiintyvä kuvitteellinen superroisto. Hän palveli sotilaskomentajana krii-armeijassa ja häntä on usein vaivannut kateus toista krii-upseeria, Mar-Vellia, kohtaan. Hän on ollut myös useiden muiden Kapteeni Ihmeenä toimineiden sankareiden vihollinen ja oli epäsuorasti vastuussa Carol Danversin muuttumisesta Neiti Ihmeeksi.
Muissa medioissa > Televisio

Yon-Rogg esiintyy animaatiosarjan The Avengers: Earth’s Mightiest Heroes jaksossa ”459”, ääninäyttelijänään Fred Tatasciore. Hän lähettää yhden Vartijan selvittämään ovatko Maan asukkaat kelvollisia liittymään krii-imperiumiin. Hulkin kukistettua krii-vartija taistelussa, Yon-Rogg yrittää hologrammin välityksellä käskeä Vartijaa kieltäytymään Mar-Vellin käskyistä jättää Maa rauhaan ja aktivoi Vartijan itsetuhomekanismin. Jaksossa ”Welcome to the Kree Empire” Yon-Rogg, Mar-Vell, Ronan Syyttäjä ja Kalum Lo matkustavat Maahan saadakseen ihmiset antautumaan krii-imperiumille. Kostajat ja S.W.O.R.D.:n agentit kukistavat hyökänneet kriit ja lähettävät nämä Vankilaan 42.
Muissa medioissa > Elokuva

Yon-Rogg esiintyi vuonna 2019 elokuvassa Captain Marvel, näyttelijänään Jude Law. Yon-Rogg on kriiden erikoisryhmä Tähtijoukkojen komentaja, joka johti sotaa skrulleja vastaan. Hän saapui vuonna 1989 Maahan etsimään skrullien puolelle asettunutta krii-tutkija Mar-Velliä, joka piileskeli ihmisten keskuudessa nimellä Wendy Lawson. Carol Danvers tuhosi Mar-Vellin kehittämän valonnopeusmoottorin energiaytimen estääkseen Yon-Roggia saamasta sitä, saaden räjähdyksestä supervoimat mutta menettäen samalla muistinsa. Yon-Rogg vei hänet Halaan ja manipuloi Danversin muistoja niin, että tämä luuli olevansa krii nimeltä Vers, sekä koulutti tästä asetta skrulleja vastaan. Danversin eksyttyä Maahan ja saatua tietää totuus menneisyydestään sekä kriiden ja skrullien välisestä sodasta, Yon-Rogg ja Tähtijoukot hyökkäävät hänen kimppuunsa. Mutta Danvers tuhoaa hänen voimiaan pidätelleen laitteen ja saatuaan täydet voimansa sekä kukistettuaan muut Tähtijoukkojen jäsenet sekä Ronan Syyttäjän laivaston ampumat ohjukset, hän tyrmää Yon-Roggin ja lähettää hänet takaisin Halaan varoittaakseen Korkeinta Älyä aikeistaan tehdä krii-imperiumin sodista loppu.
Yūko Emoto

| Mitalit> Maa:  Japani.Naisten judo. Olympialaiset  | Mitalit> Maa:  Japani.Naisten judo. Olympialaiset  | Mitalit> Maa:  Japani.Naisten judo. Olympialaiset  | Maa:  Japani> Naisten judo. |
| --- | --- | --- | --- |
|  Kultaa | Atlanta 1996 | 61 kg |  |
Yūko Emoto (jap. 恵本 裕子, Emoto Yūko; s. 23. joulukuuta 1972) on japanilainen judoka ja olympiavoittaja. Hän voitti kultaa Atlantan olympialaisissa 1996 alle 61-kiloisten sarjassa. Loppuottelussa hän kukisti Belgian Gella Vandecaveyen.
Emoton muutkin arvokisamitalit tulivat 61 kg:n sarjassa. Hän sijoittui vuonna 1993 kolmanneksi Aasian mestaruuskilpailuissa Macaossa. Seuraavana vuonna hän sai hopeaa Aasian kisoissa hävittyään loppuottelussa Etelä-Korean Sung-Sook Jungille. Vuonna 1995 Emoto sijoittui kolmanneksi Aasian mestaruuskilpailuissa New Delhissä.
André Lwoff

| Andre Lwoff |
| --- | --- |

Henkilötiedot
Syntynyt: 1902 Ainay-le-Château, Ranska
Kuollut: 1994 Pariisi, Ranska
Koulutus ja ura
Instituutti:  Pasteur-instituutti
Tutkimusalue:  mikrobiologia
Palkinnot:   Nobelin fysiologian tai lääketieteen palkinto
André Michel Lwoff (1902–1994) oli ranskalainen mikrobiologi, joka sai vuonna 1965 Nobelin lääketieteen palkinnon yhdessä François Jacobin ja Jacques Monodin  kanssa entsyymien synteesin geneettiseen säätelyyn liittyvästä tutkimuksesta.
Ympyrää

| Ympyrää Tiktak |
| --- | --- | --- |

Studioalbumin tiedot
 Äänitetty : 2003
 Julkaistu: 7. marraskuuta 2003
 Tuottaja(t): Antti Lehtinen (1)   Teropekka Virtanen (1, 4, 5, 7, 8, 10, 11)   Gabi Hakanen (2, 3, 6, 9, 12)   Rake (2, 3, 6, 9, 12)   Ville Pusa (4, 8)   Lauri Takala (5, 10)   L. Moore (11)
 Tyylilaji: poprock
 Kesto: 44.25
 Levy-yhtiö: Universal
 Levymerkki: Polydor
Tiktakin muut julkaisut
| Jotain muuta... ja jotain uutta! 2002 | Ympyrää 2003 | Hei me soitetaan... oikeesti! 2004 |
Singlet albumilta Ympyrää
 ”Lähdetään tänään” Julkaistu: 25. heinäkuuta 2003  ”Tänä yönä taivaaseen” Julkaistu: 19. syyskuuta 2003  ”Tuuleksi taivaanrantaan” Julkaistu: 17. marraskuuta 2003  ”Heilutaan” Julkaistu: 7. toukokuuta 2004
Ympyrää on Tiktakin kolmas varsinainen albumi Frendit ja Jotain muuta -albumien jälkeen. Albumin paras sijoitus Suomen virallisella albumilistalla oli kolme, jolla se pysyi ilmestyttyään kolme viikkoa putkeen. Yhteensä listalla se oli 24 viikkoa. Sen lisäksi albumi oli kuusi viikkoa Midprice-listalla. Albumi rikkoi vuonna 2006 tuplaplatinalevy rajan, sitä on myyty yli 60 000 kappaletta.
Albumin ensimmäinen single "Lähdetään tänään" julkaistiin 24. heinäkuuta 2003. Single vietti Suomen virallisella singlelistalla neljä viikkoa ja sen paras sijoitus, sija 6, tuli heti sen ensimmäisellä listaviikolla. Kaksi seuraavaa singleä, "Tänä yönä taivaaseen" ja "Tuuleksi taivaanrantaan", julkaistiin vain promootiosingleinä, joten ne eivät sijoittuneet lainkaan singlelistalle. Neljäs single, "Heilutaan", julkaistiin 7. toukokuuta 2004 ja siitä on vuosien mittaan muodostunut yksi Tiktakin tunnetuimmista kappaleista. "Heilutaan" vietti singlelistalla yhteensä 12 viikkoa ja sen paras sijoitus oli 7. sija. Kappaleista "Tänä yönä taivaaseen" ja "Heilutaan" on tehty musiikkivideot.
Ympyrää -albumilla oli ensimmäistä kertaa yhtyeen jäsenen säveltämä kappale: "Tuuleksi taivaanrantaan" kappaleen on yhdessä Petri Munckin kanssa säveltänyt  kitaristi Emppu.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Ympyrää | Gordon Pogoda, E. Sarmo, Petra | 02.52 |  |  |  |  |  |  |
| 2. | Lähdetään tänään | Robert Ivansson, Jonny Johansson, E. Sarmo | 03.53 |  |  |  |  |  |  |
| 3. | Tänä yönä taivaaseen | Hansson, Handell, Sundberg, Sander, Skaren, McEwan, Fornhammar, E. Sarmo | 03.19 |  |  |  |  |  |  |
| 4. | Suolaista vettä | Ville Pusa, E. Sarmo | 04.52 |  |  |  |  |  |  |
| 5. | Miltä tuntuu | Lari Takala, Edu Kettunen | 03.45 |  |  |  |  |  |  |
| 6. | Harhaa | Rauli Eskolin, E. Sarmo | 03.56 |  |  |  |  |  |  |
| 7. | Heilutaan | Teropekka Virtanen, E. Sarmo | 03.24 |  |  |  |  |  |  |
| 8. | Me yöhön huudetaan | Ville Pusa, E. Sarmo | 03.29 |  |  |  |  |  |  |
| 9. | Tuuleksi taivaanrantaan | Emppu, Petri Munck, Edu Kettunen | 04.23 |  |  |  |  |  |  |
| 10. | Sattuu | Lari Takala, Edu Kettunen | 03.03 |  |  |  |  |  |  |
| 11. | Aivan sama | T. Petersson, Aleena, Edu Kettunen | 03.59 |  |  |  |  |  |  |
| 12. | Mä haluun hengittää | Jeff Coplan, E. Sarmo | 03.16 |  |  |  |  |  |  |